Uddrag fra anmeldelser se links for at se mere.

Grænseoverskridende og provokerende I sin brug a mad på scenen. Smuk i sin skiftende ekstroverte og introverte koreografi.

Oh, at kunne rulle sig i hvidt puddermel. Oh, at være en dej, der æltes. Oh, at bruge ben, arme, albuer, skuldre og tillige ryggen som en menneskelig æltemaskine ...

Det nyetablerede danse- teater sARTs allerførste forestilling ”Spis min gris”, er humoristisk.

Grænseoverskridende og provokerende i sin brug af mad på scenen. Smuk i sin skiftende ekstroverte og in- troverte koreografi udført af de tre dansere, Tine Damborg, Troels Graakjær og Linnéa Sundling.

Flot i sit samspil mellem dans, musik og køkkenlyd, samplet live og indspillet af multikunstneren Tine Louise Kortermand, der formår at sætte uhørte lydkollager til dansetrinene - fra æggedeler-harpe og korncaracas til knækbrøds-splashbækken og æggeskals-percussions. Alt sammen værd en hel håndfuld stjerner.

Af Iben Friis Jensen ibfj@faa.dk

■Dans Lars C. W. Wallenberg

Forholdet mellem dans og mad er det overraskende hovedema i dansekompaniet sART ny forestilling “Spis min gris”, der sætter fokus på vores påtagede mådehold og skræmmende selvcensur. Den nyskabende koreograf Sofie Christensen står bag den flæskesværs sprøde forestilling, der sætter fokus på danskernes selv(fede) dobbeltmoral, når vi helsefrelst siger et men gør noget andet. Den spændende, nytolkende og seværdige forestilling opføres på Baggård Teatret i Svendborg weekenden over.

Børsen skrev:

Link: http://www.kunsten.dk/Files/Billeder/udstillinger/2012/Robert\_Jacobsen/anmeldelse-borsen-191012.pdf

**Æltedans**

Skulle man være ramt af den globale miljøbekymring og ikke mindst den vestlige madfiksering, så er der håb at hente hos sART Danseteater og BaggaardTeatret i Svendborg. Her spilles koreografen Sofie Christiansens muntre og tankevækkende danseteaterkoncert *Spis Min Gris*, hvor tre dansere bogstaveligt talt glider rundt i mel og ælter dej, som de pakker sig selv ind i, så man virkelig kan se det med, at man er, hvad man spiser …

Imens skaber den retrotrendy Tine Louise Kortermand med perfekt franskbrødshår sin syrede musik af forstørrede lyde fra køkkenredskaber, der møver sig ind i mikrofonerne. Og selv om danserne ikke overbevisende matcher forestillingens talekrav, så har Tine Damborg en forunderlig veloplagthed i sin præcise dans, der virkelig byder tilskueren indenfor i et bizart univers af mad og muskler.

Information Anne Middelboe skrev:

Link: http://www.information.dk/318123